P6_TA(2005)0410

Predlog splošnega proračuna 2006: Oddelki I, II, IV, V, VI, VII in VIII

Resolucija Evropskega parlamenta o predlogu splošnega proračuna Evropske unije za proračunsko leto 2006, Oddelek I — Evropski parlament, Oddelek II — Svet, Oddelek IV — Sodišče, Oddelek V — Računsko Sodišče, Oddelek VI — Evropski ekonomsko-socialni odbor, Oddelek VII — Odbor regij, Oddelek VIII (A) — Evropski varuh človekovih pravic, Oddelek VIII (B) — Evropski nadzornik za varsvo podatkov (C6-0300/2005 — 2005/2002(BUD))

Evropski parlament,

- ob upoštevanju člena 272 Pogodbe ES,

- ob upoštevanju Sklepa Sveta 2000/597/ES, Euratom z dne 29. septembra 2000 o sistemu virov lastnih sredstev Evropskih skupnosti [1],

- ob upoštevanju Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka [2],

- ob upoštevanju svoje resolucije z dne 9. marca 2005 o smernicah za oddelke II, IV, V, VI, VII, VIII (A) in VIII (B) ter o predhodnem načrtu odhodkov Evropskega parlamenta (oddelek I) za proračunski postopek 2006 [3],

- ob upoštevanju svoje resolucije z dne 12. maja 2005 o načrtu prihodkov in odhodkov Evropskega parlamenta za proračunsko leto 2006 [4],

- ob upoštevanju predhodnega predloga splošnega proračuna Evropske unije za proračunsko leto 2006, ki ga je Komisija predložila 27. aprila 2005 (KOM(2005)0300),

- ob upoštevanju predloga splošnega proračuna Evropske unije za proračunsko leto 2006, ki ga je Svet pripravil 15. julija 2005 (C6-0300/2005),

- ob upoštevanju člena 69 in Priloge IV svojega Poslovnika,

- ob upoštevanju poročila Odbora za proračun in mnenj Odbora za mednarodno trgovino, Odbora za proračunski nadzor, Odbora za državljanske svoboščine, pravosodje in notranje zadeve ter Odbora za peticije (A6-0307/2005),

A. ker je sedanja finančna perspektiva za zgornjo mejo določila znesek 6708 milijonov EUR za razdelek 5 (Upravni izdatki) za leto 2006 po tekočih cenah,

B. ker predhodni predlog proračuna (PPP) za leto 2006 dopušča rezervo približno 10,2 milijona EUR pod zgornjo mejo iz razdelka 5 finančne perspektive za proračunsko leto 2006,

C. ker predlog proračuna (PP) Sveta za leto 2006 dopušča rezervo približno 130,1 milijona EUR pod zgornjo mejo iz razdelka 5 in tako zmanjšuje odhodke za 119,9 milijona EUR,

D. ker je v okviru načrta odhodkov Parlamenta določenih 1341,6 milijona EUR, kar ustreza najvišji stopnji 20 % razdelka 5,

E. ker zgoraj navedena resolucija z dne 12. maja 2005 o načrtu prihodkov in odhodkov Parlamenta poudarja pomen načel dobrega finančnega poslovodenja in proračunske strogosti pri upravnih izdatkih Parlamenta,

Splošni okvir

1. ponovno poudarja svojo zavezanost, da evropskim institucijam zagotovi potrebna sredstva za utrditev širitve 2004, za pripravo na naslednjo širitev in za zagotavljanje ustreznega delovanja institucij;

2. poziva vse institucije k smotrni uporabi razpoložljivih proračunskih sredstev, in sicer z izboljšanjem učinkovitosti temeljnih dejavnosti ter doseganjem zastavljenih prednostnih nalog;

3. meni, da je treba izpolniti zahteve za zaposlovanje osebja iz novih držav članic, ki so leta 2004 postale del Unije; od vseh institucij zahteva analizo vzrokov za zamude pri zaposlovanju oz. za stalno nezasedena delovna mesta ter ustrezen odziv s posebnimi ukrepi;

4. se pridružuje mnenju Sveta glede upoštevanja načela proračunske strogosti na področju upravnih izdatkov, vendar meni, da je treba dejanske potrebe vsake institucije ocenjevati posamično; izraža svoje nestrinjanje s Svetom zaradi uporabe metode linearnih vsesplošnih znižanj na področju delovnih mest in proračunskih sredstev in se zato ograjuje od pristopa Sveta;

5. se strinja z dopuščanjem primerne rezerve pod zgornjo mejo iz razdelka 5 (Upravni izdatki); predlaga ponovno vzpostavitev sredstev za približno 7,7 milijona EUR od znižanja za 15,1 milijona EUR, ki ga je v svoji prvi obravnavi o proračunu drugih institucij določil Svet (z izjemo Parlamenta in Sveta);

Oddelek I — Evropski parlament

Raven sredstev

6. opozarja na predlog predsedstva, da se v proračunu določijo sredstva na najvišji stopnji 20 % v razdelku 5, kar ustreza splošnemu povečanju proračuna Parlamenta za 6,1 % v primerjavi s proračunom 2005, to je nad 4,5 % povprečnega povečanja upravnih izdatkov iz razdelka 5 v predlogu proračuna; potrjuje tradicionalni delež Parlamenta, ki znaša 20 % razdelka 5; poudarja dejstvo, da je Parlament uspešno upošteval zgornjo mejo, ki si jo zadal sam, ter je zaradi hitrega plačila za stavbe veliko privarčeval;

7. opozarja, da zbirno prenesena sredstva ("ramassage") in celo črtana proračunska sredstva v zadnjih letih dosegajo precej visoke vsote; meni, da to ni ustrezen način vodenja proračuna; opozarja, da je v letu 2004 znesek zbirno prenesenih ("ramassage") sredstev znašal več kot 150 milijonov EUR, od teh je bilo za 27 milijonov EUR črtanih sredstev iz proračuna, za leto 2005 pa je predviden presežek v višini 98 milijonov EUR;

8. odloča, da se vpiše v rezervo "Začasna sredstva za naložbe institucije v nepremičnine" (postavka 2009) znesek v višini 15 milijonov EUR, da bi tako omogočil nadaljnji nakup;

9. strinja se z dejstvom, da bo v želji omogočanja kapitalskih vložkov za nakup stavb Odbor za proračun vsak neporabljen znesek znotraj 20 % razdelka 5 v celoti podprl preko spremembe proračuna;

10. opozarja na izjavo v odstavku 27 zgoraj navedene resolucije z dne 12. maja 2005 o načrtu prihodkov in odhodkov Parlamenta, ki določa, da mora biti splošna raven proračuna Parlamenta po temeljiti preučitvi določena na osnovi upravičenih in dejanskih potreb; ocenjuje, da znižanje za 20 milijonov EUR pod 20 % razdelka 5 predstavlja primerno raven in ne bo ogrozilo učinkovitega delovanja Parlamenta; odloča, da v ta namen dodeli za proračun Parlamenta 2006 1321,6 milijona EUR; poudarja dejstvo, da to ne predstavlja precedensa za omejevanje pravice Parlamenta, da uporabi 20 % razdelka 5 v sledečih letih;

11. meni, da je treba k odločitvam o novih prednostnih nalogah pristopati previdno, zato da bi bilo izpolnjevanje finančnih potreb Parlamenta dolgoročno zagotovljeno; opozarja na uvedbo novega Statuta poslancev v sredini leta 2009, za katerega se predvideva, da bo stal približno 100 milijonov EUR letno;

Informacijske in komunikacijske politike

12. meni, da predlog predsedstva, ki določa znesek 50 milijonov EUR za rezervo "Informiranje" in dodatni znesek 17,2 milijona EUR za varnostno rezervo, ni v skladu s trenutno stopnjo razvoja novih političnih prednostnih nalog in z načelom proračunske strogosti;

13. ponovno ponavlja svoje stališče, da sta informacijska in komunikacijska politika ena izmed prednostnih nalog Parlamenta, ter podpira vlaganje v izboljšanje komuniciranja med državljani EU in Parlamentom; je sklenil, da vsoto 20 milijonov EUR vnese v rezervo "Informiranje in sporočanje", ki bo služila izboljšannu komuniciranja Parlamenta z državljani;

14. meni, da boljša komunikacija svojega dela predpostavlja večjo uporabo moderne (avdiovizualne) tehnologije ter razumljivejšo in privlačnejšo strukturo za razprave v okviru plenarnega zasedanja;

15. opozarja na prednostne naloge v odstavkih 11 in 12 v zgoraj navedeni resoluciji z dne 12. maja 2005 o načrtu prihodkov in odhodkov Parlamenta, natančneje o izboljšannu službe za obiskovalce in o krepitvi vloge informacijskih pisarn, z namenom decentralizacije dejavnosti informiranja ter njihovega prenosa na države članice, zlasti za izboljšanje stikov med poslanci in državljani;

16. meni, da bi pri vsakem predlogu morali biti jasno razvidni finančni stroški in srednjeročne finančne zahteve; poudarja, da bi morali novi projekti na področju informacijske in komunikacijske politike zagotavljati ustrezne dogovore o pregledu, ki bi vključevali vladajoče organe Parlamenta in politične skupine;

Širitev

17. podpira nadaljnje izboljševanje zagotavljanja storitev z jezikovnega področja za poslance; izraža zaskrbljenost nad velikim številom nezasedenih delovnih mest na tem posebnem področju in meni, da je treba temu vprašanju posvetiti ustrezno pozornost; od uprave pričakuje, da do 30. novembra 2005 predloži natančne predloge;

18. potrjuje naslednje ukrepe v zvezi s širitvijo:

- kot je bilo predhodno določeno v načrtu prihodkov in odhodkov, odprtje 113 delovnih mest (77 A*, 14 B* in 22 C*) za sekretariat Parlamenta in 22 delovnih mest (10 A*, 4 B* in 8 C*) za politične skupine v kadrovskem načrtu za leto 2006,

- v zvezi z delovnimi mesti, ustvarjenimi za širitev maja 2004, bo 12 delovnih mest D* preoblikovanih v C*,

- nadgradnja petih delovnih mest A*5 v A*9 in petih delovnih mest A*5 v A*12, da bi lahko uradnike iz držav širitve maja 2004 zaposlili na ravni srednjih uradnikov;

19. je sklenil, da kot dodatek predvidenim 13,8 milijona EUR zagotovi dodatnih 9726000 EUR proračunskih sredstev v zvezi s pripravami na pristop Romunije in Bolgarije:

- da vključi 3850000 EUR v postavko 1400 "Drugo osebje",

- da vključi 900000 EUR v postavko 1402 "Konferenčni tolmači",

- da vključi 440000 EUR v postavko 1420 "Zunanje storitve",

- da vključi 1136000 EUR v postavko 2001 "Letne zakupnine",

- da vključi 1400000 EUR v postavko 2007 "Opremljanje prostorov",

- da vključi 2000000 EUR v postavko 4000 "Tekoči upravni izdatki in izdatki za politične in obveščevalne dejavnosti političnih skupin in samostojnih poslancev";

Preglednejši prikaz proračuna

20. poziva k preglednejšemu prikazu prihodkov iz posojil, najemnin ali nudenja storitev, kar bi moralo biti jasno razvidno v izkazu prihodkov proračuna Parlamenta;

21. predlaga odpiranje posebne postavke za informacijske pisarne in zahteva, da se število njihovega osebja prikaže v opombi kadrovskega načrta Parlamenta;

22. zahteva, da se stroški za službena potovanja zaradi usposabljanja prikažejo v ločeni proračunski postavki;

Politika na področju nepremičnin

23. obžaluje, da predsedstvo ni ugodilo zahtevam po predložitvi posodobljenega načrta za nakup nepremičnin, vključno z možnostmi nakupa prostorov za informacijske pisarne; zahteva, da se tovrstni podatki predložijo do 30. novembra 2005; meni, da bi za zagotavljanje ustreznega finančnega načrtovanja Parlament moral imeti jasno politiko na področju nepremičnin;

Kadrovska politika

24. obžaluje, da zahteva predsedstva o zaposlovanju 112 novih ljudi iz starih držav članic ni upoštevala možnosti prerazporejanja obstoječega osebja, kot je navedeno v odstavku 6 zgoraj navedene resolucije z dne 12. maja 2005 o načrtu prihodkov in odhodkov Parlamenta;

25. ponovno opozarja na zahtevo po poročilu do 30. novembra 2005, ki naj vsebuje podrobne podatke o sedanjem številu pogodbenega in začasnega osebja ter primerjavo obdobij pred in po spremembi Statuta; meni, da so bili podatki v prejšnjem poročilu preveč skopi in splošni;

26. zahteva, da uprava Parlamenta vključi v predlog predhodnega predloga načrta prihodkov in odhodkov Parlamenta podrobne podatke o številu pogodbenega osebja znotraj sekretariata Parlamenta in političnih skupin, kot tudi osebja, zaposlenega v informacijskih pisarnah;

27. se je odločil za naslednje ukrepe v zvezi s kadrovskim načrtom:

a) odpreti 18 A* delovnih mest na področju spletnega založništva za zagotavljanje večjezičnosti;

b) odpreti 46 delovnih mest (21 A*, 1 začasno A*, 19 B*, 5 C*) za vsa druga prednostna področja, vključno s sistemom okoljskega ravnanja in presoje (EMAS), varnostno enoto, direktoratom za informacijsko tehnologijo, podporo parlamentarnim službam, GD za zunanjo politiko, GD za informiranje, GD za osebje, GD za infrastrukturo in tolmačenje, GD za finance, podaljšati 4 začasna delovna mesta (3 A* in 1 C*) v pravni službi, ter spremeniti 6 A* začasnih delovnih mest v GD za informiranje v stalna delovna mesta,

c) tehnična nadgradnja 60 delovnih mest A*5 v A*12, 39 delovnih mest B*3 v B*11 in 91 delovnih mest C*1 v C*7, da bi olajšali medinstitucionalne prerazporeditve,

d) vključitev potrebne nadgradnje za izvajanje kadrovske politike Parlamenta za napredovanje in za pravilno izvajanje novih kadrovskih predpisov, ki so uvedli novo strukturo kategorij z naslednjimi razčlenitvami: 245 delovnih mest razreda A*, 87 delovnih mest razreda B*, 573 delovnih mest razreda C* in 35 delovnih mest razreda D*,

e) zagotovitev dodatnih nadgradenj v tajništvih političnih skupin zaradi enakega razloga:

- 6 A*12 v A*13, 4 A*11 v A*12, 6 A*10 v A*11, 1 A*9 v A*10, 1 A*8 v A*9, 10 A*6 v A*7, 1 A*5 v A*7, 7 A*5 v A*6, 2 B*10 v B*11, 1 B*8 v B*10, 3 B*8 v B*9, 5 B*7 v B*8, 2 B*6 v B*7, 2 B*5 v B*6, 13 B*3 v B*4, 2 C*6 v C*7, 1 C*5 v C*6, 1 C*3 v C*4, 5 C*1 v C*2, 1 D*4 v C*4, 1 D*3 v C*4,

- ukinitev naslednjih nadgradenj, navedenih v načrtu prihodkov in odhodkov Parlamenta: 2 A*6 v A*9,

f) eno napredovanje ad personam iz A*14 v A*15 za dolgoletnega uradnika,

g) zagotovitev naslednjih nadgradenj začasnih delovnih mest:

- tajništvo Parlamenta: 1 A*12 v A*13 za zdravstveno službo,

- tajništvo samostojnih poslancev: 3 C* v 3 B*,

h) odobritev tehnične prilagoditve v zvezi z zadnjo posebno shemo za predčasno upokojevanje:

- tajništvo Parlamenta: 1 B*7 v B*8, 3 B*3 v B*5, in 1 C*5 v C*6,

- politične skupine: 1 A*5 v A*12, 1 B*10 v B*8, 1 B*7 v B*6, in 1 C*1 v B*3;

28. meni, da mora uprava Parlamenta v celoti upoštevati kodeks dobrega ravnanja pri zaposlovanju invalidov;

Drugo

29. se je odločil vnesti zaznamek (p.m.) za razpravo "Prihodnost Evrope", čakajoč na sklepe konference predsednikov;

30. od uprave Parlamenta zahteva, da preuči možnost razvijanja pripravniškega programa, ki bo dovoljeval določenemu številu pripravnikov koriščenje pripravniškega programa znotraj Parlamenta; poziva generalnega sekretarja, da o tej zadevi predstavi poročilo; predlaga, da se v rezervi oblikuje 5 delovnih mest (1 A* in 4 B*) za oddelek poklicnega usposabljanja ter novo proračunsko vrstico 1407 "Nadomestila za usposabljanje (Pripravniški program Evropskega parlamenta)" znotraj zaznamka (p.m.);

31. poziva zaposlene na novo oblikovanih delovnih mestih za sistem okoljskega ravnanja in presoje (EMAS), da preučijo uporabo ekoloških vozil s strani Parlamenta;

32. se je odločil za usklajevanje drugih področij, ki so se spremenila od sprejetja načrta prihodkov in odhodkov, in sicer za:

- vključitev zaznamka (p.m.) v postavko 3222/02 (Izdatki za arhivske vire: urejanje gradiva poslancev Evropskega parlamenta, predloženih v obliki daril ali volil), kjer se lahko proračunska sredstva prenesejo v proračunsko vrstico, ko predsedstvo konča ocenjevanje politike za zgodovinske arhive,

- povečanje dodelitev v postavko 3200/02 (Pridobivanje strokovnega znanja: strokovnjaki in druge osebe, vključene v zunanje politike EU) za 65000 EUR;

33. ugotavlja napredek, dosežen v okviru upravne reforme "čas beži" ("Raising the Game") glede pomoči poslancem pri njihovem zakonodajnem delu v razširjeni Evropski uniji; poziva generalnega sekretarja in predsedstvo, naj redno preverjata delovanje sekretariatov odborov, in poziva, da je treba predsednikom odborov zagotoviti popolno podporo pri izpolnjevanju njihovih nalog; spodbuja generalnega sekretarja, da sprejme potrebne ukrepe za prilagoditev povečanih odgovornosti poslancev in parlamentarnih odborov pri prevzemanju zakonodajne vloge Parlamenta;

34. poziva predsedstvo, da preuči načine zmanjševanja visokih stroškov za električno energijo, da sledi na primer japonski pobudi "brez kravate" in zmanjša klimatizacijo v poletnem času;

35. opozarja na pomen dnevne vadbe za zdravje poslancev in zaposlenih; poziva predsedstvo, da oceni delovanje športnega centra, zlasti ponujene storitve in cenovno politiko športnega centra ob upoštevanju delovnega časa;

36. poziva predsedstvo, da preuči nadaljnje izboljšave v politiki poklicnega usposabljanja, vključno z jezikovnim izobraževanjem za poslancev

Druge institucije

37. v zvezi z novo širitvijo je ustvaril nova delovna mesta, da bi zadovoljil ustreznim potrebam institucij; za namene nemotenega delovanja institucij je ponovno vzpostavil del proračunskih sredstev, ki jih je Svet znižal;

38. odobrava nadgradnjo poklicnega razvoja ob upoštevanju določb novih kadrovskih predpisov, sledeč zahtevam institucij in ob soglasju Sveta v predlogu proračuna (PP);

Oddelek II — Svet

39. izraža zaskrbljenost glede dodeljenih proračunskih sredstev za izdatke za dejavnosti na področju SZVP in tudi v zvezi z uvedbo več novih proračunskih vrstic za dejavnosti na področju EVOP/SZVP; opozarja, da bi morali proračuni drugih institucij kriti upravne izdatke;

40. je seznanjen z odpiranjem 161 novih delovnih mest (1 A*15, 4 A*12, 6 A*11, 1 A*10 T, 8 A*9, 12 A*7, 58 A*5, 2 B*7, 6 B*6, 17 B*3, 23 C*4, 23 C*1) in prenos enega C*1 delovnega mesta Komisiji;

Oddelek IV — Sodišče

41. poziva Sodišče Evropskih skupnosti, da do 1. novembra 2005 spremeni svojo upravno odločbo z dne 31. marca 2004 tako, da bo izključevala uporabo službenih avtomobilov v zasebne namene;

42. je sprejel naslednje ukrepe v zvezi s kadrovskim načrtom:

- odprtje petih novih stalnih delovnih mest (4 B*3 in 1 C*1), kot dodatek 22 novim (2 A*14 T, 2 A*12 T, 3 A*11 T, 1 A*10 T, 4 A*6, 1 A*5, 1 B*5 T, 3 B*3, 3 B*3 T, 2 C*1, od tega 18 za novo Sodišče za uslužbence EU), ki jih je Svet že odobril v predlogu proračuna (PP),

- odprtje 16 stalnih delovnih mest za osebje iz Romunije in Bolgarije (10 A*7, 2 B*3 in 4 C*1);

43. poudarja, da odločanje o dokončnem številu delovnih mest za novo Sodišče za uslužbence še poteka, odločitev pa bo sprejeta v letu 2005;

44. se je odločil, da poviša proračunska sredstva, ki jih je Svet odobril v predlogu proračuna (PP), za 3398000 EUR, ki so pretežno namenjeni za plače, zunanje prevajalce in informacijsko tehnologijo;

Oddelek V — Računsko Sodišče

45. poziva Računsko Sodišče, da do 1. novembra 2005 spremeni svojo upravno odločbo z dne 15. junija 2004 tako, da bo izključevala uporabo službenih avtomobilov v zasebne namene;

46. je sprejel naslednje ukrepe v zvezi s kadrovskim načrtom:

- odprtje 4 novih stalnih delovnih mest (4 B*3), kot dodatek 11 novim (10 A*6 in 1 B*3), ki jih je Svet že odobril v predlogu proračuna (PP), ter ukinitev 1 začasnega mesta A* 12;

47. se je odločil, da poviša proračunska sredstva, ki jih je Svet odobril v predlogu proračuna (PP), za 1555000 EUR, pretežno za plače;

Področje VI — Evropski ekonomsko-socialni odbor

48. je sprejel naslednje ukrepe v zvezi s kadrovskim načrtom:

- odprtje 7 novih stalnih delovnih mest (7 B*3), kot dodatek 28 novim (1 A*12, 23 A*6 in 4 B*3), ki jih je Svet že odobril v predlogu proračuna (PP);

49. se je odločil, da poviša proračunska sredstva, ki jih je Svet odobril v predlogu proračuna (PP) za 1190000 EUR, pretežno za plače in prilagoditev stroškov za zgradbe;

Oddelek VII — Odbor regij

50. z zadovoljstvom ugotavlja, da se je gradnja stavbe Belliard končala 15. junija 2004, in ceni dejstvo, da sta Odbor regij in Evropski ekonomsko-socialni odbor skupaj redno obveščala Parlament o napredovanju gradbenih del; želi, da odbora zahtevata poročilo svetovalne družbe Sicabel, ki je spremljala gradbena dela od začetka obnovitvenega projekta, v katerem naj le-ta potrdi, da je bil projekt izpeljan v skladu s pogodbo in njenimi prilogami; zahteva, da se poročilo predloži Parlamentu pred 1. marcem 2006;

51. je sprejel naslednje ukrepe v zvezi s kadrovskim načrtom:

- odprtje 11 novih delovnih mest (6 stalnih B*3, 2 začasni B*3 in 3 C*1), kot dodatek dvajsetim (1 A*12, 18 A*6, od tega 14 na jezikovnem področju, in 1 začasno delovno mesto A*6), ki jih je Svet že odobril v predlogu proračuna (PP);

52. se je odločil, da poviša proračunska sredstva, ki jih je Svet odobril v predlogu proračuna (PP) za 1259500 EUR, pretežno za plače in prilagoditev stroškov za zgradbe;

Oddelek VIII (A) — Evropski varuh človekovih pravic

53. je sprejel naslednje ukrepe v zvezi s kadrovskim načrtom:

- odprtje 2 novih začasnih delovnih mest (2 B*3), kot dodatek štirim novim (3 A*5 in 1 C*1), ki jih je Svet že odobril v predlogu proračuna (PP);

54. se je odločil, da poviša proračunska sredstva, ki jih je Svet odobril v predlogu proračuna (PP), za 173056 EUR;

Področje VIII (B) — Evropski nadzornik za varstvo podatkov

55. je sprejel naslednje ukrepe v zvezi s kadrovskim načrtom:

- odprtje dveh novih stalnih delovnih mest (1 B*8 in 1 C*6), kot dodatek trem novim (3 A*8), ki jih je Svet že odobril v predlogu proračuna (PP);

56. se je odločil, da poviša proračunska sredstva, ki jih je Svet odobril v predlogu proračuna (PP), za 136600 EUR;

*

* *

57. naroči svojemu predsedniku, naj to resolucijo, skupaj z dopolnitvami oddelkov I, II, IV, V, VI, VII, VIII(A) in VIII(B) predloga splošnega proračuna, posreduje Svetu, Komisiji in drugim zadevnim ustanovam ter organom.

[1] UL L 253, 7.10.2000, str. 42.

[2] UL C 172, 18.6.1999, str. 1. Sporazum, kakor je bil spremenjen s Sklepom 2003/429/ES (UL L 147, 14.6.2003, str. 25).

[3] Sprejeta besedila, P6_TA(2005)0067.

[4] Sprejeta besedila, P6_TA(2005)0181.

--------------------------------------------------